जांच में फर्जी अफवाह होने का खुलासा, आरोपी गिरफ्तार; अपने चचेरे भाई को फंसाना चाहता था
Man held for making hoax call claiming 3 terrorists arrived in Mumbai, मुंबई में आतंकवादियों के घुसने की फर्जी अफवाह उड़ाने वाले व्यक्ति को अरेस्ट कर लिया गया है।
मुंबई में आतंकवादियों के घुसने की फर्जी अफवाह उड़ाने वाले व्यक्ति को अरेस्ट कर लिया गया है। एटीएस की नासिक इकाई के मुताबिक, 47 वर्षीय कारोबारी ने पुलिस को फोन करके दावा किया था कि पाकिस्तान से जुड़े 3 आतंकवादी मुंबई में घुस गए हैं।
पुलिस अधिकारियों ने बताया कि अफवाह उड़ाने वाले आरोपी का नाम यासीन याकूब सैय्यद है। वह अहमदनगर में रहता है। आरोपी का संपत्ति को लेकर अपने रिश्तेदारों से विवाद है। इसी वजह से अपने भतीजे को परेशान करने के लिए आरोपी ने यह अफवाह उड़ाई थी।
अब पढ़िए क्या है पूरा मामला?
आरोपी यासीन का अपने चचेरे भाई मुजीब से जमीनी विवाद चल रहा था। मुजीब को फंसाने के लिए आरोपी ने पुलिस कंट्रोल में फोन कर दिया। पुलिस को बताया कि मुंबई में आतंकवादी घुस गए हैं। उसमें से एक का नाम मुजीब सैय्यद है। आरोपी ने मुजीब की गाड़ी और मोबाइल का नंबर भी पुलिस को दिया।
सूचना मिलते ही ATS टीम पहुंची अहमदनगर
मामले की सूचना मिलते ही एटीएस जांच पड़ताल में लग गई। अधिकारियों ने सबसे पहले पता लगाया कि फोन कहां से किया गया था? जब जांच आगे बढ़ी तो पता चला कि आतंकवादियों के घुसने की सूचना अहमदनगर से किसी यासीन ने दी थी। जब उसे पकड़कर पूछताछ की गई तो उसने फर्जी अफवाह बात होने की बात कबूली।
भास्कर की ये खास खबरें भी पढ़ें... 
1. अमिताभ-धर्मेंद्र के घर को मिली बम से उड़ाने की धमकी
अभिनेता अमिताभ बच्चन, धर्मेंद्र और बिजनेसमैन मुकेश अंबानी के घर को बम से उड़ाने की धमकी मिली है। नागपुर पुलिस कंट्रोल रूम में एक अनजान शख्स ने फोन किया और तीनों सेलिब्रिटी का घर बम से उड़ाने की धमकी दी। पूरी खबर पढ़ें...
2. G20 मीटिंग के बीच बम की कॉल, बम डिस्पोजल टीम पहुंची
चंडीगढ़ में G20 की मीटिंग के दौरान मनीमाजरा के होटल ललित से कुछ दूरी पर सेक्टर-26 में बम की कॉल आई है। होटल ललित में कई देशों के डेलिगेट्स 2 दिवसीय मीटिंग में शामिल होने के लिए पहुंचे। पूरी खबर पढ़ें ...